Na temelju članka 33. Zakona o lokalnoj i područnoj (regionalnoj) samoupravi (Nar. nov. , br. 33/01,60/01, 129/05, 109/07, 125/08, 36/09, 150/11, 144/12, 93/13, 137/15, 123/17, 98/19 i 144/20) i članka 32. Statuta Općine Biskupija („Službeni vjesnik Šibensko-kninske županije“, br. 9/09, 4/11, 8/12 , 4/13 2/18, 5/19, 3/20 i 3/21), Općinsko vijeće Općine Biskupija, na 2.sjednici održanoj dana 17.lipnja 2021.godine, donosi

O D L U K U

o naknadi članovima Općinskog vijeća i radnih tijela

Članak 1.

Ovom Odlukom, utvrđuje se naknade troškova predsjedniku, potpredsjedniku i članovima Općinskog vijeća općine Biskupija, radnih tijela Općinskog vijeća Općine Biskupija i članovima radnog tijela koji nisu članovi Općinskog vijeća Općine Biskupija.

Članak 2.

Izabranim osobama iz članka 1.ove odluke koje svoju dužnost obavljaju počasno, pripada mjesečna naknada u neto iznosu kako slijedi:

a)za predsjednika Općinskog vijeća……………………………………………………………..750,00 kuna,

b)za potpredsjednika Općinskog vijeća……………………………………………………….650,00 kuna,

c)za člana Općinskog vijeća……………………………………………………………….…………500,00 kuna.

Članak 3.

Članovi Općinskog vijeća, ako su članovi radnih tijela, imaju pravo na naknadu u neto iznosu u visine jedne dnevnice koja se isplaćuje za službena putovanja zaposlenih, po svakoj nazočnosti sjednici radnog tijela, ako se sjednica održava u danu kada ne zasjeda Općinsko vijeće. Pravo na naknadu troškova imaju i ostali članovi radnog tijela koji nisu vijećnici ako su imenovani u određeno radno tijelo odlukom Općinskog vijeća ili odlukom općinskog načelnika i to po svakoj nazočnosti sjednici radnog tijela, u visini jedne dnevnice koja se isplaćuje za službena putovanja djelatnika.

Članak 4.

Korisnicima naknade iz članka 2. i 3.ove odluke koji neopravdano i bez razloga ne budu prisutni na sjednici Općinskog vijeća ili radnog tijela, naknada će biti uskraćena. Odluku o uskraćivanju naknade donosi predsjednik Općinskog vijeća, odnosno općinski načelnik za radna tijela koja je on osnovao.

Članak 5.

Stupanjem na snagu ove Odluke prestaje važiti Odluka o naknadi članovima Općinskog vijeća Općine Biskupija („Službeni vjesnik Šibensko-kninske županije“, br. 8/17).

Članak 6.

Ova odluka stupa na snagu prvog dana od dana objave u „Službenom vjesniku Šibensko-kninske županije“.

KLASA:121-01/21-01/1

URBROJ:2182/17-01-21-01

Orlić, 17.lipnja 2021.godine

OPĆINSKO VIJEĆE

OPĆINE BISKUPIJA

Predsjednik

Dragan Vukmirović