Na temelju članka 14. Zakona o proračunu („Narodne novine”, broj 87/08, 136/12 i 15/15) i članka 32. Statuta Općine Biskupija(„Službeni vjesnik Šibensko-kninske županije”, br. 9/09, 4/11, 8/12, 4/13, 2/18, 5/19, 3/20 I 3/21 ), Općinsko vijeće Općine Biskupija, na 2. sjednici, od 17.lipnja 2021. godine, donosi

**ODLUKU o izmjeni Odluke**

**o izvršavanju Proračuna Općine Biskupija**

**za 2021. godinu**

**Članak 1.**

U Odluci o izvršavanju Proračuna Općine Biskupija za 2021. godinu („Službeni vjesnik Šibensko-kninske županije“, broj 16/20), članak 15. mijenja se i glasi:

„Iz sredstava Proračuna može se odobriti kratkoročna pozajmica korisnicima proračuna, udrugama korisnicima proračunskih sredstava, trgovačkim društvima kojima je osnivač Općina Biskupija u svrhu premoštenja neravnomjernog priljeva sredstava. Tražitelj kratkoročne pozajmice obvezan je uz obrazloženi zahtjev za odobrenjem pozajmice, priložiti financijski izvještaj za obračunsko razdoblje koje prethodi razdoblju u kojem se traži pozajmica. Visina kratkoročne pozajmice po pojedinom korisniku ne može iznositi više od 100.000,00 kuna i mora se vratiti Proračun Općine Biskupija do 31.12.2021. godine. Odluku o davanju kratkoročnih pozajmica donosi Općinsko vijeće Općine Biskupija.

**Članak 2.**

Ova Odluka stupa na snagu prvog dana od dana objave u “Službenom vjesniku Šibensko-kninske županije“.

**KLASA: 400-06/21-01/2**

**URBROJ: 2182/17-01-21-1**

**Orlić, 17.lipnja 2021.godine**

**OPĆINSKO VIJEĆE OPĆINE BISKUPIJA**

**PREDSJEDNIK**

**Dragan Vukmirović**