Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 32. Statuta Općine Biskupija, („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 i 3/20) Općinsko vijeće Općine Biskupija, na prijedlog načelnika Općine Biskupija, na 2. sjednici, održanoj 17.lipnja 2021. godine, donosi

**O D L U K U**

o plaći i drugim pravima općinskog načelnika Općine Biskupija

Članak 1.

Ovom Odlukom određuje se osnovica i koeficijent za obračun plaće općinskog načelnika koji dužnost obavlja profesionalno te druga prava općinskog načelnika iz radnog odnosa.

Članak 2.

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

Ako bi umnožak koeficijenta i osnovice za obračun plaće općinskog načelnika, bez uvećanja za radni staž, utvrđen na temelju ove odluke, bio veći od zakonom propisanog ograničenja, općinskom načelniku se određuje plaća u najvišem iznosu dopuštenom zakonom.

Članak 3

Osnovica za obračun plaće općinskog načelnika utvrđuje se u visini osnovice za obračun plaće dužnosnika, prema propisima kojima se uređuju obaveze i prava državnih dužnosnika.

Članak 4.

Koeficijent za obračun plaće općinskog načelnika iznosi…………………..3,40

Članak 5.

Općinski načelnik koji dužnost obavlja profesionalno, druga prava iz radnog odnosa ostvaruje u skladu s općim propisima o radu, te s općim aktima Općine Biskupija koji se odnose na službenike i namještenike Jedinstvenog upravnog odjela, ako zakonom nije drugačije propisano.

Općinski načelnik ima pravo na naknadu troškova za službena putovanja, na upotrebu službenog automobila i na korištenje službenog mobitela.

Općinski načelnik koji ne koristi službeni automobil ima pravo na naknadu troškova prijevoza.

Članak 6.

Pojedinačna rješenja o visini plaće te drugih prava općinskog načelnika iz radnog odnosa donosi pročelnik Jedinstvenog upravnog odjela.

Članak 7.

Najkasnije u roku od 30 dana stupanja na snagu ove odluke, donijeti će se rješenje o plaći za rad općinskog načelnika.

Članak 8.

Danom stupanja na snagu ove Odluke prestaje važiti Odluka o plaći i drugim pravima općinskog načelnika i zamjenika općinskog načelnika Općine Biskupija („Službeni vjesnik Šibensko-kninske županije“ broj 12/10, 8/13, 6/15 i 8/17).

Članak 9.

Ova Odluka objaviti će se u „Službenom vjesniku Šibensko-kninske županije“, a stupa na snagu osmog dana od dana objave.

KLASA: 120-01/21-01/2

URBROJ: 2182/17-01-21-01

Orlić, 17.lipnja 2021.godine

OPĆINSKO VIJEĆE

OPĆINE BISKUPIJA

PEREDSJEDNIK:

Dragan Vukmirović, v.r.